Veebruar 2018

Veebruar 2018, kroonika. 2018. aasta veebruar algas neljapäeval ja lõppes 28 ööpäeva pärast kolmapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Montserrati kubernerina astus ametisse Andrew Pearce. Soome president Sauli Niinistö alustas oma teist ametiaega. Kanadas astus Saskatchewani provintsi peaministrina ametisse Scott Moe. Põhja-Küprose peaministrikandidaat Tufan Erhürman tegi teatavaks oma valitsuskabineti koosseisu. Ekvatoriaal-Guinea president Teodor Obiang Nguema Mbasogo saatis laiali peaminister Francisco Pascual Obama Asue valitsuse, kuid nimetas kaks päeva hiljem Obama Asue uuesti peaministriks. Costa Ricas toimus presidendivalimiste esimene voor, kus enim hääli said Rahvusliku Taastamise Partei kandidaat Fabricio Alvarado Muñoz (25%) ja Kodanike Aktsiooni Partei kandidaat Carlos Alvarado Quesada (22%). Mõlemad enim hääli kogunud kandidaadid pääsesid edasi 1. aprillil toimuvasse teise valimisvooru. Valimisaktiivsus oli umbes 66%. Küprosel toimus presidendivalimiste teine voor, mille võitis 56% häältega senine president Níkos Anastasiádis. Valimisaktiivsus oli 74%. Lääne-Sahara president Ibrahim Ghali nimetas uueks peaministriks Mohamed Wali Akeiki. Venemaal vabastati ametist Dagestani peaminister Abdusamad Gamidov, tema kohuseid asus ajutiselt täitma Anatoli Karibov. Bangladeshi parlament valis presidendiks tagasi ainsana sellele ametikohale kandideerinud Ābdul Hāmidi. Venemaal valis Dagestani parlament vabariigi uueks peaministriks Artjom Zdunovi. Pyeongchangis avati XXIII taliolümpiamängud. Monacos toimusid parlamendivalimised. Valimistel saavutas absoluutse enamuse 2017. aasta sügisel moodustatud erakond Primo ! Priorité Monaco, mis kogus 57,7% häältest ja sai 24-kohalises parlamendis 21 kohta. Valimisaktiivsus oli 70,4%. Saratov Airlinesi lend 703. Moskva lähedal alla kukkunud lennukis hukkusid kõik 71 pardal olnut. Hollandis astus ametist tagasi välisminister Halbe Zijlstra, kes oli avalikkuses valetanud kohtumise kohta Venemaa presidendi Vladimir Putiniga. Tema kohuseid asus täitma Sigrid Kaag. Samal päeval toimus parlamendis umbusaldushääletus peaminister Mark Rutte valitsuse vastu, mis kukkus häältega 43:101 läbi. Lõuna-Aafrika Vabariigis astus ametist tagasi president Jacob Zuma, kellele tema erakond Aafrika Rahvuskongress oli andnud eelmisel päeval aega 48 tundi ametist lahkumiseks. Presidendi kohuseid asus täitma asepresident Cyril Ramaphosa, kelle parlament valis järgmisel päeval ainsa kandidaadina uueks presidendiks. Etioopias astus tagasi peaminister Hailemariam Desalegn. Nepalis astus tagasi peaminister Sher Bahadur Deuba. Samal päeval vannutati peaministrina ametisse Khadga Prasād Sharma Olī. Põhja-Küprose parlamendis võitis Tufan Erhürmani valitsuskabinet häältega 27:22 usaldushääletuse ja astus ametisse. Riias peeti kinni Läti Panga president Ilmārs Rimšēvičs, keda kahtlustatakse enam kui 100 000 euro suuruse pistise nõudmises ja vastuvõtmises. Iran Aseman Airlinesi lend 3704. Zagrose mägedes alla kukkunud Iran Aseman Airlinesi reisilennuki pardal olnud 65 inimest on arvatavasti kõik hukkunud. Eestis Harjumaal Kulna raudtee ülesõidukohal põrkasid kella 8.30 ajal kokku veoauto ja reisirong, õnnetuses sai vigastada üheksa inimest. Veoauto juht oli õnnetuse ajal joobes. Austrias Tirooli liidumaal toimusid kohaliku parlamendi valimised, mille võitis 44,3% häältega Austria Rahvapartei, saades 36-kohalises parlamendis 17 kohta. Valimisaktiivsus oli 60%. Paapua Uus-Guineas toimus 7,5-magnituudine maavärin, milles hukkus vähemalt 67 inimest ja üle 500 sai vigastada. Läti peaministri sõnul on keskpanga juht kinni peetud, ERR, 18. veebruar 2018. Korruptsioonitõrjeamet kahtlustab Läti Panga juhti suure pistise võtmises, ERR, 19. veebruar 2018. Iraani päästemeeskonnad jõudsid lennukatastroofi sündmuskohale, ERR, 19. veebruar 2018. Keila lähistel sai rongi ja veoki kokkupõrkes üheksa inimest viga ERR, 20. veebruar 2018. http://time.com/5185057/papua-new-guinea-earthquake-aftermath/